Cei mai îndrăgiți infractori se întorc, iar de data asta… nu sunt singuri.

În noul capitol plin de acțiune al comediei de succes semnate DreamWorks Animation despre o echipă de animale proscrise, Băieții Răi, acum reformați, încearcă (foarte, foarte tare) să fie buni. Dar ajung, în schimb, implicați într-un jaf spectaculos, la scară globală, pus la cale de o nouă echipă de infractoare necruțătoare: Fetele Rele.

&nbsp;

Inspirat de seria de mare succes de cărți semnate de Aaron Blabey, aflate pe lista de bestselleruri a New York Times – care a crescut de la 8 la peste 30 de milioane de exemplare vândute de la lansarea primului film în 2022 – <strong>Băieții Răi 2</strong> îi are din nou în rolurile principale pe Sam Rockwell, laureat al premiului Oscar®, în rolul domnului Lup, Marc Maron, nominalizat SAG, în rolul spărgătorului de seifuri domnul Șarpe, Craig Robinson, nominalizat SAG, în rolul maestrului deghizărilor, domnul Rechin, Anthony Ramos, câștigător Grammy, în rolul domnului Piranha, și Awkwafina, câștigătoare Emmy, în rolul hackeriței, domnișoara Tarantula.

Lor li se alătură un nou trio de voci comice de excepție, în rolurile Fetelor Rele: Danielle Brooks, nominalizată la Oscar® (The Color Purple), în rolul lui <strong>Kitty Kat</strong>, leopard de zăpadă extrem de isteață și lidera grupului; Maria Bakalova, nominalizată la Oscar® (Borat Subsequent Movie Film), în rolul lui <strong>Codiță</strong>, o purcică bulgăroaică, mecanic de geniu; și Natasha Lyonne, nominalizată la Emmy (Russian Doll, Poker Face), în rolul lui <strong>Umbră</strong>, un corb sarcastic cu talent la înșelăciuni.

Din echipa creativă se întorc regizorul Pierre Perifel și producătorul Damon Ross. Din distribuția vocală revin și Zazie Beetz, nominalizată la Emmy, în rolul guvernatoarei Diane Foxington, Richard Ayoade, câștigător BAFTA, în rolul profesorului Marmeladă, Alex Borstein, câștigătoare Emmy, în rolul șefei (acum comisar) Misty Luggins, și Lilly Singh în rolul reporteriței senzaționaliste Tiffany Fluffit.

<strong>Băieții Răi 2</strong> este co-regizat de JP Sans, care a fost șeful animatiei de personaje la primul film. Muzica este semnată de compozitorul Daniel Pemberton, nominalizat la Oscar®, care revine și în acest nou film.