DreamWorks Animation transformă în premieră seria globală de succes Gabby’s Dollhouse într-o aventură cinematografică: Casa de păpuși a lui Gabby: Filmul.

De la lansarea serialului în 2021, copiii din întreaga lume se distrează cu Gabby și prietenii ei pe Netflix. Creat de Traci Paige Johnson și Jennifer Twomey, Gabby’s Dollhouse este un serial pentru preșcolari cu mix media, în care fiecare episod începe cu o surpriză și continuă într-o lume animată plină de pisici adorabile ce trăiesc în căsuța de păpuși a lui Gabby.

În noul film, Gabby (Laila Lockhart Kraner, reluând rolul din serial) pleacă într-o excursie cu bunica ei, Gigi (Gloria Estefan, câștigătoare a patru premii Grammy), în minunatul oraș Cat Francisco. Când căsuța de păpuși – cel mai de preț lucru al lui Gabby – ajunge pe mâinile unei excentrice iubitoare de pisici, Vera (Kristen Wiig, nominalizată la Oscar®), Gabby pornește într-o aventură prin lumea reală pentru a-și aduna prietenii Gabby Cats și a salva căsuța înainte să fie prea târziu.

Distribuția vocală îi include pe Ego Nwodim, Kyle Mooney și Melissa Villaseñor (Saturday Night Live), Thomas Lennon (Reno 911!, American Dad!), Jason Mantzoukas (Invincible, Big Mouth) și Fortune Feimster (Velma). Vocile îndrăgite din serial revin în rolurile Pandy Paws, CatRat, Cakey, DJ Catnip, Baby Box, MerCat și altele.

Filmul este regizat de Ryan Crego (I Heart Arlo, Home: Adventures with Tip &amp; Oh), nominalizat la premiile Emmy pentru Arlo the Alligator Boy. Producător este Steven Schweickart (How to Train Your Dragon, The Croods, Kung Fu Panda 4), iar producători executivi sunt Jennifer Twomey și Traci Paige Johnson.

În 2024, potrivit Nielsen, serialul Gabby’s Dollhouse a fost al nouălea cel mai vizionat serial original de streaming, iar în februarie 2025 a debutat sezonul 11 pe Netflix, ajungând la 100 de episoade.

Bazat pe conceptul de growth mindset, serialul încurajează gândirea flexibilă și învățarea din greșeli, devenind un brand preșcolar de top la nivel mondial. Franciza include o gamă premiată de jucării, cărți, articole pentru casă, haine, muzică originală, o aplicație populară și un canal YouTube cu milioane de vizualizări săptămânale. De asemenea, Gabby’s Dollhouse se extinde prin parcurile tematice Universal, evenimente live și experiențe pentru fani din întreaga lume.