Uneori, cel mai periculos loc pentru un tată este… vacanța în familie.

Bob Odenkirk revine în rolul lui Hutch Mansell – soț de suburbie, tată, muncitor devotat și asasin profesionist – în noul capitol al francizei <em>Nobody</em>, thrillerul de acțiune lansat în 2021 care a debutat pe primul loc în box office-ul american.

La patru ani după ce a înfruntat accidental mafia rusă, Hutch are încă o datorie de 30 de milioane de dolari față de organizația criminală și o achită printr-un șir nesfârșit de execuții ale unor infractori internaționali.

Deși îi place adrenalina meseriei sale, Hutch și soția lui Becca (interpretată de Connie Nielsen, nominalizată la International Emmy) sunt copleșiți de muncă și încep să se îndepărteze unul de celălalt. Așa că decid să le ofere copiilor lor (Gage Munroe, Paisley Cadorath) o scurtă vacanță la Wild Bill’s Majestic Midway and Waterpark – singurul loc unde Hutch și fratele său Harry (RZA, nominalizat la Grammy și Emmy) au fost vreodată în vacanță, pe vremea când erau copii.

Împreună cu tatăl lui Hutch (Christopher Lloyd, câștigător Emmy), familia ajunge în micul oraș turistic Plummerville („Plummerville e Summerville!”), entuziasmată de o escapadă însorită.

Dar o confruntare aparent banală cu niște bătăuși locali declanșează un lanț de evenimente periculoase, implicându-i într-un conflict cu un patron corupt de parc tematic (John Ortiz – franciza <em>Fast and Furious</em>, <em>Bumblebee</em>) și un șerif dubios (Colin Hanks, nominalizat la Emmy și Globul de Aur). Hutch devine astfel ținta unui gangster cu totul ieșit din comun – cel mai dezechilibrat și sângeros cap al crimei organizate cu care s-a confruntat vreodată (interpretat de Sharon Stone, legendă a filmului, nominalizată la Oscar® și premiată cu Emmy).
<h2>Alte informații</h2>
<strong><em>NOBODY: EROU DE SERVICIU 2 </em></strong>este o producție 87North / Eighty Two Films / Odenkirk Provissiero Entertainment, în regia lui Timo Tjahjanto (<em>The Night Comes for Us</em>, <em>The Big 4</em>). Scenariul este semnat de Derek Kolstad (<em>John Wick</em>, <em>Die Hart</em>) și Aaron Rabin (<em>Tom Clancy’s Jack Ryan</em>), după o poveste originală de Kolstad.

Revin în echipa de producție fondatorii 87North – Kelly McCormick (<em>Bullet Train</em>, <em>The Fall Guy</em>) și David Leitch (<em>Bullet Train</em>, <em>The Fall Guy</em>), fondatorul Odenkirk Provissiero Entertainment – Marc Provissiero (<em>No Hard Feelings</em>, <em>PEN15</em>), fondatorul Eighty Two Films – Braden Aftergood (<em>Hell or High Water</em>, <em>Samaritan</em>), precum și Bob Odenkirk însuși (<em>Better Call Saul</em>, <em>Breaking Bad</em>). Producător executiv: David Hyman.